สวัสดีคับคุณ ระยะหลังพ่อผมมีอาการใจหวิว เหงื่อออกเยอะ ยืนนานไม่ค่อยได้ นอนไม่หลับ ตอนนี้ท่านรักษาอาการต่อมลูกหมาก โดยใช้ยาที่ชื่อ DUODAR Dutasteride/tamsulosin Hudrocgloried ประกอบกับท่านทานยาโรคกรดไหลย้อน ตัว xint ไม่ทราบว่าตัวยาทั้งสองมีผลข้างเคียงตามที่เกล่ามาไหมครับ
สวัสดีค่ะ อาการใจหวิว เหงื่อออกมากดังกล่าวมา อาจจะเกิดจากสาเหตุทางโรคหัวใจ เช่นหัวใจเต้นผิดจังหวะ ผนังหัวใจรั่ว หัวใจวายเฉียบพลันโรคไทรอยด์ทำงานมากผิดปกติโรคตื่นตระหนก หรือโรคแพนิค คือภาวะวิตกกังวลหรือมีความรู้สึกกลัวอย่างรุนแรงที่เกิดขึ้นอย่างฉับพลันทันที หรือเป็นผลข้างเคียงจากการใช้ยาบางชนิดเช่นยาขยายหลอดลม ยาแก้ไอ ยาแก้แพ้ ยาลดความดันโลหิตสูงโดยยารักษาต่อมลูกหมากและยารักษากรดไหลย้อนดังที่กล่าวมานั้น ตัวยาต่อมลูกหมาก Dutasteride/tamsulosin มีผลข้างเคียงทำให้มีอาการเวียนศีรษะ และหน้ามืด คล้ายจะเป็นลมได้ ส่วนยา xint นั้น ผลข้างเคียงมักจะเป็นเรื่องท้องเสีย ปวดท้อง คลื่นไส้ อาเจียนมากกว่าค่ะดังนั้นหากมีอาการเป็นมาก จนรบกวนการนอนหรือการใช้ชีวิตประจำวัน ควรกลับไปพบแพทย์ที่ดูแลและสั่งจ่ายยาก่อนกำหนด เพื่อปรึกษาว่ามียาตัวอื่นที่สามารถใช้ทดแทนกันได้หรือไม่ จำเป็นต้องลดหรืองดยาตัวนี้ไปเลยหรือเปล่า โดยแพทย์จะดูจากประวัติเดิม และความรุนแรงของโรคร่วมด้วยค่ะ